ДОГОВОР ЗА РЕГИСТРАЦИЈА НА ДАВАТЕЛ НА УСЛУГИ ЗА БАЛАНСИРАЊЕ

 ПОМЕЃУ

*АД МЕПСО*

И

ДАВАТЕЛ НА УСЛУГИ ЗА БАЛАНСИРАЊЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Член 1

Согласно со Законот за енергетика, Правилата за балансирање на ЕЕС и Мрежните правила за пренос на електрична енергија, АД МЕПСО е одговорен за набавка на системските услуги.

Член 2

Со потпишување на овој Договор за регистрација на давател на услуги за балансирање, АД МЕПСО врши упис на учесникот на пазарот во Регистарот на даватели на услуги за балансирање (Регистар).

Со денот на уписот во Регистарот, давателот на услуги за балансирање се стекнува со право да учествува на пазарот на балансна енергија како Давател на услуги за балансирање.

**Член 3**

Со денот на уписот во Регистарот, Давателот на услуги за балансирање стекнува право за учество на аукции, односно има право да поднесува понуди за балансен капацитет и балансна енергија во рамките на капацитетот на неговите балансни единици исполнувајќи ги условите дефинирани во Правилата за набавка на aFRR и Правилата за набавка на mFRR.

**Член 4**

Под системски услуги се подразбира:

1. Примарна регулација (FCR-Frequency Containment Reserve), е активна моќност расположива за одржување на фреквенцијата на системот, која се користи за регулирање на брзината на турбината која го следи отстапувањето на фреквенцијата од номиналната вредност поради неизбалансираност на производството и потрошувачката во синхронизирани и меѓусебно поврзани системи

Резерва за обновување на фреквенцијата (FRR- Frequency Restoration Reserve) е резерва на активна моќност која ги вклучува aFRR и mFRR;

1. Секундарна регулација (aFRR) наречена автоматска резерва за обновување на фреквенцијата, т.е. резерва на активна моќност што може да се активира со уред за автоматска контрола за повторно враќање на фреквенцијата на системот на номинална вредност;
2. Терциерна регулација (mFRR) наречена мануелна Резерва за обновување на фреквенцијата, т.е. резерва на активна моќност што може да се активира со уред за мануелна контрола за повторно враќање на фреквенцијата на системот на номинална вредност;
3. Резерва на активна моќност (RR) е резерва расположлива за повторно враќање или поддршка на бараното ниво на FRR, за да FRR биде спремна за дополнителни отстапувања на системот, вклучувајќи ги и отстапувањата на производните резерви;
4. регулација на напон, и
5. повторно воспоставување на ЕЕС од безнапонска состојба (black start).

Член 5

Со овој Договор се потврдува дека Барателот ги исполнил критериумите за стекнување на статус на Давател на услуги за балансирање согласно Правилата за балансирање на ЕЕС за упис во Регистар и тоа:

* БРДУБ формулар,
* Соодветен образец за динамички параметри на балансни единици и
* Техничко тестирање на балансните единици,

одобрени од страна на АД МЕПСО

Член 6

Согласно Правилата за балансирање на ЕЕС, АД МЕПСО има право да побара повторно тестирање на балансните единици на Давателот на услуги за балансирање за FCR, aFRR, или mFRR, :

1. Најмалку еднаш на секои пет години;
2. Во случај на промена на техничките барања или барањата за расположливост на опремата;
3. Во случај на модернизација на опремата за активирање на FCR, aFRR, или mFRR
4. Во случај ако не ги исполнува потребните технички барања од Член 7 од Правилата за балансирање на ЕЕС.

Член 7

Давателот на услуги за балансирање со потпишување на овој Договор се квалификува како учесник на пазарот на балансна енергија и има право да ги дава следните балансни услуги:

|  |  |  |  |  |  |  |
| --- | --- | --- | --- | --- | --- | --- |
| *Балансни единици* | *FCR* | *aFRR* | *mFRR* | *RR* | *Регулација на напон* | *Black start* |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

 \* Оваа табела (Листа на балансни единици што ги исполнуваат критериумите за соодветна балансна услуга со која Барателот има намера да учествува на пазарот на балансна енергија) ја пополнува АД МЕПСО.

**Член 8**

 Давателите на Услуги за Балансирање коишто се квалификувани за обезбедување на FCR, aFRR или mFRR балансен капацитет и балансна енергија до денот на отпочнување на примената на Правилата за балансирање на ЕЕС, се сметаат како Даватели на услуги за балансирање за FCR, aFRR или mFRR и склучуваат Договор за давателите на услуги за балансирање со ОЕПС и можат да учествуваат во процесот на обезбедување на балансна енергија.

**Член 9**

АД МЕПСО има право да го суспендира Давателот на услуги за балансирање и/или да го раскине Договорот за даватели на услуги за балансирање согласно Член 11 од Правилата за балансирање на ЕЕС.

ЗА АД МЕПСО ЗА ДАВАТЕЛ НА УСЛУГИ ЗА БАЛАНСИРАЊЕ

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_